חטיבת עוז במלחמת חרבות ברזל

חטיבת עוז (חטיבת הקומנדו) לחמה במלחמת חרבות ברזל עוד מיומה הראשון ב-7 באוקטובר 2023. במהלך המלחמה נפלו כ-41 מלוחמי החטיבה – 12 מיחידת מגלן, 17 מיחידת אגוז ו-11 מיחידת דובדבן. ערך מורחב – מתקפת הפתע על ישראל (2023) ב-5 באוקטובר, הוקפצו שתי פלגות מחטיבת עוז שתגברו בתקופת החגים את אוגדת עזה (במסגרת עתודה מטכ"לית), מהגזרה בעוטף לגזרת חווארה. כמאה לוחמי קומנדו הוסטו בפועל מגזרת אוגדת עזה לחטיבת שומרון. החלטות מסוג זה על הסטת כוחות מתקבלות באגף המבצעים. בבוקר יום שבת כ"ב בתשרי ה'תשפ"ד, שמיני עצרת ושמחת תורה, 7 באוקטובר 2023, פתחו ארגוני הטרור חמאס והג'יהאד האסלאמי הפלסטיני במתקפת פתע על ישראל. בחסות שיגור כ-4,300 רקטות, חדרו כ־6,000 מחבלים מרצועת עזה לעשרות יישובים ישראליים ומתקנים צבאיים באזור עוטף עזה ובסביבתו, מ-119 פרצות שונות בגדר, תוך ניהול קרבות ירי נגד כוחות ביטחון מעטים. המחבלים ביצעו מעשי טבח ואונס, רצחו והרגו 1,150 בני אדם, מתוכם טבחו ב-779 אזרחים, וחטפו לרצועת עזה כ־251 אנשים, ובהם גברים, נשים, קשישים ותינוקות. בשעות הראשונות נלחמו נגדם כיתות הכוננות, שוטרי משטרת ישראל, לוחמי הימ"מ וחיילי צה"ל, שהיו בנחיתות מספרית. בקרבות נהרגו כ־1,609 מחבלים בשטח ישראל, ובצד הישראלי נהרגו 301 חיילים, 55 שוטרים ו־10 אנשי שירות הביטחון הכללי. ערך מורחב – הטבח בכפר עזה בסביבות 8:00 בבוקר הגיעו כוחות מהחטיבה (ביחד עם כוחות מחטיבת הצנחנים) לכפר עזה והחל להתחולל קרב ממושך שארך מעל 24 שעות עד טיהור הקיבוץ ממחבלים. בקרב נהרגו לוחמים מסיירת מטכ"ל, יחידת דובדבן, מגלן וגדוד 202 מחטיבת צנחנים. עלה חשד למנהרת טרור פעילה מעזה לשטח הקיבוץ. מתחקיר מהלך הקרב, כפי שתיארו אותו לוחמי צה"ל שהגיעו לקיבוץ, עולה כי מול כפר עזה נפרצו לפחות שלוש פרצות בגדר הגבול ודרכן זרמו עשרות רבות של מחבלים מ"גדוד שג'אעייה" של חמאס. הם תקפו מארבעה כיוונים ופוצצו שער בגדר הקיבוץ. במהלך הקרב בכפר עזה נהרגו 6 מלוחמי יחידת דובדבן רס"ן בן ברונשטיין, רס"ן אור יוסף רן, רס"ל אמיר פישר,רס"ם (במיל') עמרי מיכאלי,רס"ל איתי יהודה באוסי, רס"ל יוסף מלאכי גדליה, בנוסף נהרג גם קצין יחידת מגלן סרן איליי עדני. ערך מורחב – קרב מוצב כיסופים קרב זה התקיים במוצב כיסופים ביום הראשון של המלחמה ביחד עם לוחמי גדוד 51 של חטיבת גולני וגדוד 77 של חטיבה 7. יחידת אגוז הגיעה בשעה 10:30 לצומת כיסופים, לאחר שעתיים וחצי של לחימה מצד לוחמי גולני והתחילה להתקדם רגלית אל המוצב. צוות אגוז החל בלחימה מול מחבלים, תפס פיקוד והציב חיילים בכניסה לחמ"ל על מנת לאבטח את החמ"ל. הצוות החל בלחימה תוך זהירות רבה מכיוון שהיה מידע שיש שתי חיילות באחד החדרים. במהלך הלחימה הצליחו לוחמי אגוז לשחרר את שתי התצפיתניות שנותרו נעולות במגורים, ולהביא אותן לחמ"ל. לאחר שש וחצי שעות של לחימה נקלע הכוח למארב וספג אבידות קשות. מתוך 13 לוחמים, ארבעה נהרגו: רס"ל ויטלי סקיפקביץ', רס"ל יונתן סביצקי, רס"ל עמית פלד, רס"ל אביאל מלקמו ורס"ל אלעד מיכאל ששון. ארבעה חיילים נפצעו. סגן א' שפיקד על הלחימה נפצע גם הוא. גם לאחר שנפצע המשיך לפקד על הצוות. במשך 25 דקות הם ניסו ליצור קשר עם כוח חילוץ ואז חילצו את עצמם, כאשר סוחבים פצועים ומשאירים גופות מאחורה. בדרכו לבית חולים סורוקה סגן א' כיוון את מפקדיו אל הגופות. כעבור כמה שעות הגיעה יחידה נוספת והשתלטה על המוצב. על גופות המחבלים נמצאו מפות עם סימון מדויק של מבנה המוצב (כולל מגורי בנות). ערך מורחב – הטבח בנחל עוז סגן מפקד יחידת מגלן רס"ן חן בוכריס נסע לכיוון קיבוץ נחל עוז יחד עם החפ"ק שלו: סרן יפתח יעבץ, קצין האג"ם של היחידה, סמל אפיק רוזנטל חובש ושני קשרים. בסביבות 12:00 בצהריים, במהלך נסיעה על הכביש מצומת סעד לנחל עוז, נתקל הכוח של בוכריס במארב של מחבלי חמאס וניהל קרבות עזים מול המחבלים, כשהם בנחיתות מספרית, במהלכה הצליח להרוג רבים מהם. לאחר חילופי אש קשים יעבץ נהרג, בוכריס נפצע, ורוזנטל, שהיה חובש במקצועו, החל לטפל בו, עד שספג בעצמו אש קשה ושניהם נהרגו. עם נפילתו של סרן יפתח יעבץ, קיבל על עצמו רב-סרן יששכר נתן את תפקיד קצין האג"ם של היחידה (כאשר חודש לאחר מכן נהרג בקרבות בצפון רצועת עזה). בהמשך הגיע לאזור האלוף במילואים נעם תיבון, שבנו אמיר מתגורר בקיבוץ, יחד עם מספר חיילים שאסף, והם חברו ללוחמי מגלן שנלחמו במחבלים. בהמשך הגיע כוחות נוספים של מגלן לקיבוץ, והחלו, יחד עם סיירת גבעתי, בטיהור הקיבוץ ממחבלים ובחילוץ התושבים. במהלך טיהור הקיבוץ נהרג סמל עמית גואטה לוחם מגלן. ערכים מורחבים – הטבח בחוף זיקים, קרב זיקים ב-10 באוקטובר, כוח צה"ל מגדוד 52 של חטיבה 401, בשיתוף עם כוח מיחידת מגלן, זיהה ארבעה מחבלים חמושים בחוף זיקים. כוח מגדוד 17 של חטיבת ביסלמ"ח הרג את המחבלים. ב-11 באוקטובר בשעות הערב נסע כוח לוחמים של יחידת מגלן בציר סמוך לבסיס זיקים. זמן קצר לאחר מכן הותקל הכוח במארב קשה של מחבלי חמאס וספג אש כבדה, הכוח הצליח לחסל את כל שמונת המחבלים. במהלך ההתקלות נהרגו מאש המחבלים שלשה לוחמי היחידה: רס"ר (במיל') דניאל קסטיאל, רס"ר (במיל') עידו קסלסי ורס"ר (במיל') איתי שלמה מורנו. ערך מורחב – הלחימה ברצועת עזה במלחמת חרבות ברזל ב-13 בנובמבר, במהלך הקרבות בצפון רצועת עזה נהרגו קצין מיחידת מגלן רס"ן יששכר נתן, וסמ"ר איתי שהם לוחם יחידת אגוז. ב-23 בנובמבר לוחמי יחידת אגוז של החטיבה פעלו במרחב צפון רצועת עזה, במהלך הפעילות פשטו על יעדי טרור, הכווינו תקיפות אש מהאוויר, איתרו אמצעי לחימה, וחיסלו עשרות מחבלי חמאס. ב-4 בדצמבר יחידת אגוז של חטיבת הקומנדו, כבשה וטיהרה את מוצב אל-כתיבה אשר משמש בסיס אימונים של חמאס במרחב ג'באליה. ב-14 בנובמבר, פעל צוות הקרב החטיבתי יחד עם צק"ח נח"ל וגבעתי לכיבוש מחנה א-שאטי במערב העיר עזה. לוחמי חטיבה פעלו בצפון המחנה לאיתור פעילי גדוד שאטי ולהשמדת התשתיות שלו. כוחות החטיבה פשטו על מבנים בעומק המחנה והשמידו תשתיות אויב. בנוסף, הם ביצעו פשיטה לטיהור מרחב בית ספר שבו נמצאו עמדות משגרי נ"ט, כמות גדולה של אמצעי לחימה ותשתיות טרור. שעות לפני שהכוחות הקרקעיים נכנסו לשאטי, חיל האוויר תקף מטרות אויב במחנה. ב-21 בנובמבר במהלך הבוקר פעלו כוחות חטיבת הקומנדו בהובלת יחידת מגלן, במרחב שאטי הלוחמים איתרו והשמידו מטרות כמו תצפיות, תשתיות טרור שרובן היו בתווך האזרחי, משגרי נ"ט וחוליות נ"ט. לפי דובר צה"ל, במהלך הפעילות חיסלו הלוחמים מחבלים רבים בהיתקלויות. ערך מורחב – קרב ח'אן יונס (2023) ב-7 בדצמבר פעלה החטיבה בעיר ח'אן יונס במסגרת פעולת אוגדה 98 וחיסלה עשרות מחבלי חמאס. במהלך היתקלות, כוח יחידת דובדבן חיסל שני מחבלים שהגיחו ממנהרה והשמיד את הפיר. בנוסף, הותר לפרסום כי סמ"ר עלמנאו עמנואל פלקה, לוחם יחידת דובדבן נפטר אתמול מפצעיו לאחר שנפצע בקרב צליחת קווי ההגנה ב-5 בדצמבר במרחב ח'אן יונס. ב-9 בדצמבר צוות קרב של חטיבת הקומנדו פשט על יעדים של הזרוע הצבאית של חמאס בח'אן יונס, בבתיהם של פעילים ומפקדים נמצאו אמצעי לחימה, קני שיגור ארטילרי וחומרים מודיעיניים. במקביל פעלה יחידת אגוז בעיר, ותקפה באמצעות חימוש מדויק מנהרות בח'אן יונס. ב-11 בדצמבר לראשונה מאז החל התמרון הקרקעי, ביצעה יחידת האספקה בהיטס יחד עם טייסת 103 הצנחה של כ-7 טונות אספקה וציוד ללוחמי חטיבת הקומנדו בגזרת ח'אן יונס. ב-14 בדצמבר פעלה יחידת מגלן של חטיבת הקומנדו ופשטה על מספר מטרות במרחב ח'אן יונס בהם מצאו אמצעי לחימה, רימונים ורובי קלאצ'ניקוב. הלוחמים השמידו במתחם שני פירים, בור שיגור רקטות, ומחסן אמצעי לחימה. ב-15 בדצמבר לוחמי מגלן מצוות הקרב של החטיבתי טיהרו את אחד מבתיו של יחיא סנוואר בח'אן יונס. ב-17 בדצמבר לוחמי דובדבן ניהלו קרבות פנים מול פנים עם המחבלים, והשמידו מעבדת רחפנים, פירים ומשגרי רקטות שכוונו לישראל. לוחמי דובדבן פשטו על מרכז העיר ח'אן יונס ואיתרו בו יחד עם כוחות הנדסה ויחידת עוקץ, מערכת פירים ומנהרות טקטיות של ארגון הטרור חמאס, הלוחמים השמידו את מערכת הפירים, ובנוסף איתרו מעבדה לייצור רחפנים, השמידו אותה והשמידו כמה משגרי רקטות שכוונו לעבר ישראל. באחת ההתקפות של היחידה במרחב, לוחמי דובדבן נתקלו בפיצוץ מטען וירי לעבר הכוח כתוצאה מכך נהרגו 2 צוות 100 של יחידת דובדבן בהם: רס"ר (מיל') איתן נאה ורס"ל ליאב אלוש. בנוסף לוחם מגלן רס"ל אוריה באייר אשר נפצע ב-14 בדצמבר נפטר מפצעיו. ב-21 בדצמבר חזרו לוחמי יחידת דובדבן למקום בו נהרגו לוחמי צוות הפשיטה רס"ל ליאב אלוש, ורס"ר (מיל') איתן נאה לאחר שנפגעו בהיתקלות מאש מחבלי חמאס. בשיתוף פעולה עם כוחות ההנדסה, הלוחמים פוצצו את הפירים שנמצאו בתוך המבנה, מהם יצאו המחבלים שירו לעבר הכוחות. ב-27 בדצמבר המשיכו לוחמי צוות הקרב של חטיבת עוז בלחימה בעומק ח'אן יונס והמשיכו להעמיק את פעילותם בשיתוף פעולה עם כוחות הנדסה, שריון וחיל האוויר. לוחמי הקומנדו חיסלו מחבלים, איתרו והשמידו פירים התקפיים, וביצעו עשרות תקיפות באמצעות חימושים ממוקדים. כמו כן, הלוחמים פשטו והשמידו תשתיות טרור בהן איתרו אמצעי לחימה ומסמכים מודיעיניים. בנוסף, פשטו הלוחמים על מתחם תצפיות של מחבלי החמאס שמוקם במסגד. ב-16 בינואר 2024 יחידת דובדבן יצאת מרצועת עזה בשביל לעבור לפעילות ביהודה ושומרון בהתאם למצב הביטחוני ב-25 בינואר 2024 במרחב ח'אן יונס העמיקה החטיבה והתקדמה בלחימה, כאשר היא לוותה בחיכוך רב עם חוליות מחבלים שחוסלו באמצעות ירי צליפה, הכוונת טילים מדויקים וירי טנקים. באחד המקרים, זיהו לוחמי אגוז שלושה מחבלים חמושים ושיגרו לעברם טיל מדויק מסוג עוקץ פלדה שחיסל אותם. בנוסף, בפשיטה על מבנה במרחב חיסלו הלוחמים ארבעה מחבלים בהיתקלויות מטווח קצר. במבצע ייעודי של כוח הצלפים של יחידת אגוז, ביצעו הלוחמים מספר חיסולים מדויקים במספר שעות בשיטה המותאמת לחוליות האויב שיוצאות מהתת קרקע. כמו כן, לוחמי יחידת מגלן פעלו בשטח וחיסלו מחבלים בקרבות עזים, פשטו על יעדי טרור ואיתרו אמצעי לחימה. הלוחמים פשטו על מפקדה צבאית של מפקד המערך המודיעין של הג'יהאד האסלאמי וכן על מפקדת חמאס בה איתרו מחסניות, כלי נשק, מכשירי קשר טקטיים, אמצעים לראיית לילה, מפות ומידע מודיעיני בעל ערך רב. ב-27 בינואר פשטו במהלך הבוקר לוחמי צוות הקרב של החטיבה על מוקדי טרור במערב ח'אן יונס. הלוחמים חיסלו חוליות נ"ט ומחבלים, השמידו תשתיות טרור ואיתרו אמצעי לחימה. במקביל, לוחמי יחידת אגוז פשטו על ביתו של אחד ממקורביו של יחיא סנוואר ואיתרו בו כלי נשק ואמצעי לחימה רבים. ב-12 בפברואר פעלה יחידת מגלן להעמיק את הפעולה בעיר ח'אן יונס. במהלך הקרבות פגע בכוח לוחמים של היחידה טיל נ"ט וכתוצאה מכך נהרגו לוחמי יחידת מגלן רס"ל עדי אלדור ורס"ל אלון קליינמן. ב-15 בפברואר החטיבה ביחד עם כוחות נוספים התחילה מבצע צבאי של כמה ימים, בבית החולים נאצר בח'אן יונס. הכוחות עצרו בבית חולים מחבלי חמאס, שחלקם השתתפו במתקפת הפתע על ישראל. בנוסף במהלך המבצע בבית חולים נאצר לוחמי החטיבה הרגו מחבלים במרחב בית החולים. ב-17 בפברואר נפצעו שני לוחמים ביחידת מגלן במצב קשה. ב-18 בפברואר חזר לפקד סא"ל מ' על יחידת אגוז. ב-7 במרץ המשיכו לוחמי החטיבה את הלחימה העצימה בשכונת ׳חמד׳, וניהלו קרבות פנים מול פנים עם מחבלים. במהלך חילופי אש נהרג מפקד החפ"ק של מפקד חטיבת הקומנדו רס"ן במיל' עמישר בן דוד. ב-29 במרץ בשעות הבוקר פעלו כוחות החטיבה בסמוך לבית חולים נאצר בח'אן יונס. בשעה ששהו לוחמי אגוז בבית בסמוך למגנן ליד בית החולים ירו מחבלי חמאס ירי RPG לעבר הבית בו שהו הלוחמים. כתוצאה מהפגיעה נהרג רס"ל אלון קודריאשוב וכן שישה לוחמים נוספים מיחידת אגוז נפצעו באורח קשה באותה תקרית, ושעוד עשרה לוחמים נפצעו באורחים שונים. ב-31 במרץ רס"ל סיון ווייל, לוחם ביחידת אגוז, מת מפצעיו בבית החולים. סיון נפצע אנושות מירי הנ"ט למבנה שבו שהו לוחמי אגוז, בתקרית שבה נהרג אלון קורדיאשוב. ב-7 באפריל כוח לוחמי הכשרה של יחידת אגוז של בית הספר לקומנדו פעל במרחב הציר הלוגיסטי של אוגדה 98. הכוח ערך פטרול בקרבת בתים הרוסים באזור. הכוח נתן מכת אש מקדימה לעבר המרחב, והתקדם. לפתע, הותקל בחוליית מחבלים שהגיחו מפיר של מנהרה ירו מקרוב על לוחמי אגוז. בתקרית נהרגו במקום קצין ו-4 מלוחמי היחידה ביניהם: סרן עידו ברוך, סמל אמיתי אבן שושן, סמל ריף הרוש וסמל עילאי צעיר. ב-9 ביולי במהלך פעילות בציר נצרים נהרג מפגיעת צלף רס"ל טל להט לוחם יחידת מגלן. ב-13 ביולי במבצע המשותף של צה"ל ושב"כ, כלי טיס תקף וחיסל כ-20 מחבלי חמאס מגדוד שאטי - בהם מחבלי נוחבה, תצפיתנים וצלפים של הארגון. בתקיפה חוסל מוחמד אבו חטב, מפקד מחלקה בגדוד שאטי, אשר שימש כצלף. אבו חטב היה אחראי לפיגעת הצליפה בה נהרג רס"ל להט, בעת פעילות לוחמי יחידת מגלן להשמדת תשתיות טרור במטה אונר"א שבאזור העיר עזה, ב-9 ביולי. ערך מורחב – החזית הצפונית במלחמת חרבות ברזל ב-9 באוקטובר 2023, פעלה יחידת אגוז של החטיבה בגזרת גבול לבנון לאחר היתקלות עם מחבלים מארגון חזבאללה וחילופי אש נהרג לוחם פלוגת המילואים של יחידת אגוז רס"ל גלעד מולכו. ערך מורחב – התמרון הקרקעי בלבנון במלחמת חרבות ברזל ב-30 בספטמבר 2024, פתחה חטיבת עוז כחלק מאוגדה 98, במבצע תמרון קרקעי ממוקד במרחב דרום לבנון נגד יעדי ותשתיות טרור של חזבאללה, במספר כפרים סמוכים לגבול, מהם נשקף איום מיידי וממשי ליישובים ישראלים בגבול הצפון. ב-2 באוקטובר בסביבות השעה 04:30, עם התקפה שאליה יצאו לוחמי אגוז בכפר כילא שנתקלו במחבלים במבנה. מיד לאחר ההיתקלות החלה אש תופת על הכוחות של נשק קל, נ"ט ופצמ"רים. מיד לאחר ההיתקלות הראשונה במבנה שבו נפתח הקרב, אחד הלוחמים נהרג ונפל בקרבת מחבלי חזבאללה שנותרו בחיים. מחשש שהגופה תיחטף, וכדי להגיע אליה בהקדם, הכוחות הקיפו מהר את המבנה. הלוחמים הסתערו על בניין, כדי לנהל קרב מטווח אפס עם מחבלים, ולמנוע כל אפשרות לחטיפה - ובמקביל זיהה צוות הרחפנים של אגוז רכבי תגבורת של כוח רדואן מתקרבים לבניין - ייתכן שכדי לחטוף את הגופה ולהימלט. הרכבים הותקפו מהאוויר - והמחבלים שבהם חוסלו. במהלך הקרב ההירואי נהרגו 5 לוחמי אגוז בהם: סרן איתן אוסטר, סרן הראל אטינגר, רס"ל נועם ברזילי, רס"ל אור מנצור, ורס"ל נזר איטקין. ערך מורחב – זירת יהודה ושומרון במלחמת חרבות ברזל ערך מורחב – פיגוע הירי בצומת הפרסה ב-22 במרץ 2024, בבוקר יום שישי, מחבל ירה באמצעות רובה צלפים לעבר כלי רכב ישראלי בסמוך לצומת הפרסה בסמוך ליישוב דולב שבמטה בנימין בתחומה של חטמ"ר אפרים, לוחמי יחידת דובדבן וגדוד רם בליווי כלי טיס של חיל האוויר, פתחו במרדף, בשלב ההסתערות ולאחר שהמסוק לא הצליח לפגוע בו, החל המחבל בירי לעבר כוח דובדבן. כתוצאה מפגיעת צלף של המחבל נהרג לוחם יחידת דובדבן רס"ל עילי דוד גרפינקל. לאחר 5 שעות של מצוד מסוק קרב תקף את המחבל וחיסל אותו בשטח סבוך באזור צומת הפרסה שבין ההתנחלויות דולב וטלמון שבבנימין. במהלך חילופי אש מול המחבל שישה לוחמים נפצעו בדרגות שונות. כמו כן, במהלך המלחמה נפלו כ-42 מלוחמי החטיבה (נכון ל-2 באוקטובר 2024). חללי חטיבת הקומנדו במלחמה ששמותיהם הותרו לפרסום, באתר צה"ל ממצלמות הגוף: תיעוד ראשון מלחימת חטיבת הקומנדו בעזה, באתר צה"ל, 16 בנובמבר 2023 יואב זיתון, 54 תקיפות, חיסול מחבלים וסיכול טרור: לוחמי הקומנדו במקום הצפוף ביותר | צפו, באתר ynet, 16 בנובמבר 2023 יואב זיתון, קרבות עזים באזורים חדשים בעזה. תיעוד מהקרבות: לוחמי דובדבן יורים על מחבלים בבית ספר, באתר ynet, 18 בנובמבר 2023 כך נלחמת יחידת מגלן בתוך הרצועה. מבט מבפנים, באתר צה"ל, 21 בנובמבר 2023 יואב זיתון, קרבות עזים בחאן יונס: חמאס משתמש לראשונה במחבלות מול כוחות צה"ל, באתר ynet, 8 בדצמבר 2023 בלב העוטף, ובעומק חאן יונס - שני הצדדים ללחימת הקומנדו בעזה, באתר צה"ל, 11 בדצמבר 2023 שקד סבן, ‏הפשיטה על מוצב חמאס: המידע המודיעיני שנתפס הפתיע את לוחמי הקומנדו | תיעוד, באתר ‏מאקו‏, 11 בדצמבר 2023 איתי אילנאי, בוכריס הקליד בווטסאפ "לוודא כוננות" - ואז התחיל הכאוס: 7 באוקטובר של מגלן, דקה אחרי דקה, באתר ישראל היום, 15 בפברואר 2024 חללי חטיבת הקומנדו במלחמה ששמותיהם הותרו לפרסום, באתר צה"ל רועי שרון, יומיים לפני הטבח בשבת השחורה: 100 חיילי קומנדו הוסטו מעוטף עזה - לחווארה, באתר כאן – תאגיד השידור הישראלי, 4 בדצמבר 2023 ※ 100 ימי לחימה: 779 אזרחים נרצחו, 52,571 נפגעו, באתר ערוץ 7, 13 בינואר 2024 ※ עמית סגל, ‏הבקשה של פיקוד הדרום בלילה שלפני הטבח - והסירוב, באתר ‏מאקו‏, 26 בפברואר 2024 ※ אלון חכמון, ‏הותרו לפרסום שמותיהם של 55 שוטרים שנרצחו במתקפת הטרור, באתר מעריב אונליין, 18 באוקטובר 2023 ※ ראיון של ראש השב"כ רונן בר לדני קושמרו, חדשות 12 – makoVOD (וידאו) כתבי ynet, הקרב הקשה בכפר עזה נמשך: "הסיוט הכי גדול של תושבי העוטף התגשם", באתר ynet, 8 באוקטובר 2023 סמל עמיחי ונינו, נכדו של מייסד היישוב היהודי בחברון הרב משה לוינגר, נפל בקרב, באתר ערוץ 7, 10 באוקטובר 2023 קובי פינקלר, דובר צה"ל: מחבלים עדיין פועלים בעוטף עזה, חשד למנהרה בקיבוץ כפר עזה, באתר ערוץ 7, 9 באוקטובר 2023 אמיר בוחבוט‏, תושיית התצפיתניות והגבורה בשער החמ"ל: הקרב הגורלי על מוצב כיסופים, באתר וואלה, 17 באוקטובר 2023 חנן גרינווד, "צעקנו 'צה"ל, צה"ל' ונכנסנו לחדר שבו הסתתרו חיילות, בדלת ליד המתין מחבל", באתר ישראל היום, 15 באוקטובר 2023 כשהיינו נצורים בממ"דים, הם יצאו להציל את נחל עוז — ולא חזרו, באתר הארץ, 3 באוקטובר 2023 אמיר תיבון, היינו נצורים שעות. אבא שלי, בן 62, נלחם במחבלים כדי לחלץ אותנו. המדינה נכשלה, באתר הארץ, 8 באוקטובר 2023 סרן יפתח יעבץ ז"ל, באתר צה"ל רס"ן חן בוכריס ז"ל, באתר צה"ל סמ"ר אפיק רוזנטל ז"ל, באתר צה"ל ארנון שוורצמן, ‏"כל אחד מהם גדל בסביבה שונה, אך ביום פקודה התייצבו ראשונים", באתר ‏מאקו‏, 3 בינואר 2024 האלוף במיל' נעם תיבון חילץ את בנו ונכדותיו: "עכשיו צריכים לנצח", באתר וואלה, 9 באוקטובר 2023 סמל עמית גואטה ז"ל, באתר צה"ל ציוץ של דובר צה"ל, 10 באוקטובר 2023 היה ונשאר גיבור, באתר שוס ניוז, ‏1 בנובמבר 2023 צה"ל מפרסם שמות של שני לוחמים שנהרגו ברצועת עזה, באתר "סרוגים", 13 בנובמבר 2023 לילך שובל, ירי בסמטאות הצרים: לוחמי יחידת אגוז בפשיטה במחנה שאטי | תיעוד דרמטי, באתר ישראל היום, 23 בנובמבר 2023 שקד סבן, ‏הפשיטה על מוצב חמאס: המידע המודיעיני שנתפס הפתיע את לוחמי הקומנדו | תיעוד, באתר ‏מאקו‏, 11 בדצמבר 2023 יואב זיתון, עם מעלית לבטן האדמה: צה"ל כבש את ה"בור" של חמאס; לוחמים 300 מטר משיפא, באתר ynet, 14 בנובמבר 2023 ניר דבורי, ‏תמרון מבית לבית, תחת אש: תיעוד מרגעי הלחימה של צה"ל במחבלים בצפון רצועת עזה, באתר ‏מאקו‏, 21 בנובמבר 2023 הותר לפרסום: סמ"ר עמית בונצל וסמ"ר עלמנאו עמנואל פלקה נפלו בקרבות ברצועה, באתר ynet, 7 בדצמבר 2023 שלב אחר שלב, כך מתנהלת ההתקפה של אוגדה 98 בחאן יונס, באתר צה"ל, 8 בדצמבר 2023 יואב זיתון, לראשונה במלחמה: ללוחמי הקומנדו בעזה הוצנח ציוד מהאוויר | כך זה נראה, באתר ynet, 11 בדצמבר 2023 הלחימה בחאן יונס ממצלמות הקסדה של לוחמי הקומנדו, באתר צה"ל, 15 בדצמבר 2023 קורין אלבז-אלוש, האובדן ביחידה המובחרת, ש-10 מלוחמיה נפלו בקרבות הקשים: "החוד של צה"ל", באתר ynet, 18 בדצמבר 2023 רז נרצחה בנובה, חברה הטוב ליאב יצא להילחם ונפל בעזה, באתר ‏מאקו‏, 18 בדצמבר 2023 אלכסנדרה לוקש ושרון כידון, "לא רציתי שהדפיקה בדלת תגיע אליי": קצינת הנפגעים לשעבר התבשרה על נפילת בנה, באתר ynet, 18 בדצמבר 2023 הותרו לפרסום שמותיהם של ארבעה חללי צה"ל שנפלו בקרבות ברצועה, באתר ‏מאקו‏, 18 בדצמבר 2023 יאיר קראוס, משפחתו עלתה מגרמניה והקימה בית אבות לשורדי שואה, אוריה באייר נפל בעזה, באתר ynet, 18 בדצמבר 2023 משה כהן, ‏טל פיליבה ז"ל נפל בקרב בדרום הרצועה: "היה קסם מהלך, בן ואח נפלא וחבר מסור", באתר מעריב אונליין, 18 בדצמבר 2023 איתן נאה ז"ל נפל בקרב בעזה, בקיבוץ ספדו לו: "בחור טוב לב ויפה תואר", באתר מעריב אונליין, 18 בדצמבר 2023 שי לוי, ‏דובדבן סגרו חשבון: "במקום בו נפלו גיבורים חזרנו להשלים את המשימה", באתר ‏מאקו‏, 21 בדצמבר 2023 תיעוד מיוחד ממצלמות הגוף של לוחמי עוצבת הקומנדו, באתר צה"ל, 26 בדצמבר 2023 לילך שובל, בדרך ליו"ש: יחידת דובדבן עוזבת את רצועת עזה, באתר ישראל היום, 16 בינואר 2024 טל לב רם, ‏מעוזי החמאס נכבשו, אמצעי לחימה הוחרמו: צה"ל מעמיק את השליטה בח'אן יונס, באתר מעריב אונליין, 25 בינואר 2024 יואב זיתון, לוחמי אגוז פשטו על בית "מקורב לסינוואר" - ומצאו אמל"ח בכמות עצומה | תיעוד, באתר ynet, 27 בינואר 2024 יואב איתיאל, אורי סלע, אמיר בוחבוט‏, לוחמי מגלן עדי אלדור ואלון קליינמן נפלו בקרב בדרום רצועת עזה, באתר וואלה, 12 בפברואר 2024 יואב זיתון, ליאור אל-חי, הותר לפרסום: שני לוחמי מגלן נהרגו בקרבות במערב חאן יונס, באתר ynet, 12 בפברואר 2024 לילך שובל, דנה בן שמעון, כוחות מיוחדים פועלים בביה"ח בחאן יונס, דובר צה"ל: "עשויות להיות שם גופות חטופים", באתר ישראל היום, 15 בפברואר 2024 שני לוחמים ביחידת מגלן נפצעו באורח קשה בקרבות בדרום רצועת עזה, באתר ערוץ 7, 17 בפברואר 2024 בפעולה משולבת של צה"ל: חוסל המחבל שהרג את רס"ן (מיל') עמישר בן דוד, באתר מעריב אונליין, 10 במרץ 2024 הותר לפרסום: רס"ל אלון קודריאשוב מיחידת אגוז נפל בעזה, 6 לוחמים נוספים נפצעו קשה, באתר ynet, 29 במרץ 2024 הותר לפרסום: מת מפצעיו לוחם אגוז רס"ל סיון ווייל, באתר ‏מאקו‏, 31 במרץ 2024 יואב זיתון, הותר לפרסום: קצין ושלושה לוחמים נפלו בהיתקלות עם מחבלים בדרום רצועת עזה, באתר ynet, 7 באפריל 2024 ישראל מושקוביץ, אלכסנדרה לוקש, רועי רובינשטיין, המכתבים האחרונים של ריף, לפני שנכנס לעזה ונהרג: "אני מוכן להקריב את חיי למענכם", באתר ynet, 7 באפריל 2024 אמיר בוחבוט, אורי סלע‏, "היה הלב של הצוות": רס"ל טל להט נפל בקרב במרכז רצועת עזה, באתר וואלה, 10 ביולי 2024 יואב זיתון, חוסל הצלף שהרג את לוחם מגלן טל להט ז"ל, 20 מחבלים נהרגו בתקיפה, באתר ynet, 18 ביולי 2024 יואב זיתון, הותר לפרסום: שני לוחמים נוספים נהרגו אתמול בקרב בגבול לבנון, באתר ynet, 10 באוקטובר 2023 יואב זיתון, הקרב ההרואי של אגוז: הלוחמים סיכלו חטיפה של אחד החללים | כך נערכו בצה"ל לאיום, באתר ynet, 3 באוקטובר 2024 יואב זיתון, בערפל כבד וחילוצים תחת אש: 30 מחבלים חוסלו בקרב ההרואי של אגוז, שבו נפלו 6 לוחמים, באתר ynet, 2 באוקטובר 2024 מאיר תורג'מן, רענן בן צור, יואב זיתון, הותר לפרסום: רס"ל עילי דוד גרפינקל, לוחם דובדבן, נהרג מאש צלף ליד רמאללה, באתר ynet, 23 במרץ 2024 פלד ארבלי, משה כהן, ‏"ילד יפה תואר, מלח הארץ": רס"ר עילי דוד גרפינקל נפל בפיגוע בבנימין, באתר מעריב אונליין, 23 במרץ 2024 את"צ, רס"ל עילי דוד גרפינקל ז"ל, באתר צה"ל, ‏24/3/24